GiliGold/VAD_KnessetCorpus huggingface dataset:
מושיקו:
 אנחנו רוצים שיהיו שבעים
מושיקו:
 פתחנו עמדת כריכים לילדים בבוקר לפני שהם מתחילים ללמוד הם מכינים לעצמם כריכים לבית הספר
מושיקו:
 זה משהו שפתחתנו עצמאית, ואם אני לא טועה לאחר מכן יצאה הנחיה של משרד הבריאות עם המלצות כאלו ואחרות וזה נכנס להמלצות, אצלנו זה כבר נעשה
מושיקו:
     עובדים פה במתכונת רגילה
מושיקו:
 ניתן לראות שארוחת הבוקר רגילה, מלאה, כנ"ל לגבי ארוחות צהריים וערב
מושיקו:
 אחרי כמעט חודשיים לאכול כמעט את אותו האוכל, זה קצת חוזר על עצמו, אנחנו מנסים לגוון ולעשות פעם אחת ארוחת ערב חלבית, ופעם אחרת קונספט של משהו כזה או אחר
מושיקו:
 בהתחלה היו אנשים רבים שהגיעו ועשו בחוץ ארוחות – שווארמה פלאפל ופיצות
מושיקו:
 עכשיו זה בירידה ולקחנו על עצמנו לגוון
מושיקו:
 הארכנו את שעות הארוחות שיתאימו לצרכי האנשים, התאמנו אותן לשעות החזרה של הילדים מבית הספר
מושיקו:
      חשוב לציין שאנשים מפנים את הצלחות שלהם
מושיקו:
 לא אמרתי לעמוס וליאת, אבל זכינו בקהל מדהים
מושיקו:
 מאחל לעצמי אורחים כאלו כל השנה
יצחק פינדרוס:
בואו נקבל את ראש עיריית תל אביב
קריאה:
אורנ'לה
קריאה:
 אורנ'לה היא שלנו
מושיקו:
גם אותה ראיתי פה מספר פעמים
יצחק פינדרוס:
אמרתי, נקבל את ראש עיריית תל אביב
מושיקו:
חדר האוכל הזה שופץ לאחר הקורונה
מושיקו:
 היינו מלון קורונה במשך זמן רב, ואחרי הקורונה המלון היה גמור, הכל חדש
יצחק פינדרוס:
יש לך נזקים?
מושיקו:
יהיו
יצחק פינדרוס:
סיירנו במלונות שהתלוננו מאוד
מושיקו:
כשנכנסים חמישה אנשים לחדר אחד, גם אם רוצים וגם אם לא רוצים, יהיו נזקים
מושיקו:
 כשנכנסים לכל האולמות ועושים כל מה שהם רוצים, יהיו נזקים, אבל האנשים לא עושים נזק במכוון
מושיקו:
 האנשים שומרים
מושיקו:
 גם הילדים מחונכים מאוד, קיבלו אופניים, לא נוסעים, לא נכנסים
מושיקו:
 יכולנו להיות בסיפור אחר לגמרי
שקלים:
כמה אנשים סך הכל מתארחים במלון משני המקומות?
מושיקו:
התחלנו עם כ-600 אנשים, בשיא היינו עם כ-600-580 אנשים
מושיקו:
 בגלל כל הסיפורים שציין עמוס בהתחלה, גם זליגה, גם ההסכמים החדשים של הדירות שנתנו לאנשים, ירדנו לאזור 500 אנשים
שקלים:
מבחינת אחוזי תפוסה?
מושיקו:
100%
שקלים:
100%?
מושיקו:
כן
שקלים:
זאת אומרת, אין מצב שמישהו מחו ץ להסדר מגיע ואתה מארח אותו?
מושיקו:
אנחנו סגורים למכירה
מושיקו:
 מהיום שהמבצע התחיל אנחנו ב-100%
שקלים:
100% רק על החבר'ה פה?
מושיקו:
 אם מתפנה חדר, במקום לקבל חדש אנחנו מפצלים חדרים
מושיקו:
 כלומר, זוג ושלושה ילדים, מקבלים שני חדרים ולא חדר אחד
יצחק פינדרוס:
משרד התיירות משתף פעולה עם זה?
מושיקו:
משרד התיירות משתף פעולה עם זה
מושיקו:
 זו ההגדרה וההנחיה כי אנחנו רוצים שיישארו, כדי שיהיה להם נוח
שקלים:
כמה בני נוער יש?
קריאה:
100, מ-ז' עד יב'
שקלים:
100 מתוך 500?
מושיקו:
 יש גם פחות מ-ז', הילדים עצמם
יצחק פינדרוס:
תיקח בחשבון שהם היו באותו החדר
קריאה:
כשאני אומרת 100, הכוונה היא ל-ז' עד יב'
קריאה:
 אלו משפחות צעירות
שקלים:
כמה אחוזי תפיסה יש בשגרה בעונה הזו?
מושיקו:
בשגרה אנחנו באזור 70-65% תפוסה
יצחק פינדרוס:
בתקופה הזו?
מושיקו:
שנתי
מושיקו:
 אוקטובר היה צריך להיות חודש שיא בארץ בכלל מי שמכיר, אולי החודש הכי טוב בשנה מבחינת תיירות
שקלים:
עד כמה שזכור לי, באוקטובר עושים הרבה כנסים, אירועים?
קריאה:
השתלמויות של המדינה, הכנסת עצמה עושה
מושיקו:
הכנסת עצמה עושה פה
שקלים:
השתלמויות וכדומה
שקלים:
 זאת אומרת, עכשיו בשוטף אתה לא עושה?
מושיקו:
עכשיו לא
מושיקו:
 מתחילים להיכנס לזה ככל שעוזבים אנשים
מושיקו:
 לא נישאר ריקים, בסופו של דבר נקבל כנסים
מושיקו:
 הדבר הראשון שיחזור הם הכנסים
מושיקו:
 כשתהיה שגרת מלחמה, אנשים יבואו
יצחק פינדרוס:
- - - לאילת הוא לא יעבור בגלל מה שאילת הולכת לעבור
יצחק פינדרוס:
 כנסים יהיה הדבר הראשון של תושבי יישובי עוטף עזה - - -
מושיקו:
כבר עכשיו מקבלים עשרות פניות, לחלק מסרבים וחלק מקבלים
יצחק פינדרוס:
אנשים לא חושבים שהולכים לעשות כנסים? - - -
יצחק פינדרוס:
תן לי את הטלפון שלהם אני לא יודע מה הולך להיות בינואר
קריאה:
חברות, ארגונים
מושיקו:
גם אני לא יודע
יצחק פינדרוס:
אלה שיודעים, אני אשמח - - - אני אשמח מאוד לדבר איתם
יצחק פינדרוס:
 אם הם יודעים שלא תהיה מלחמה והכל יהיה בסדר
מושיקו:
	הם מעדיפים לשריין מראש
קריאה:
יש הרבה חברות וארגונים שמארגנים ימי השתלמויות, הרצאות
קריאה:
 מגיעים לפה
יצחק פינדרוס:
הם יודעים מה הולך להיות בינואר? אם תתחיל מלחמה בצפון?
קריאה:
המקום פתוח, עם נוף
קריאה:
 יש להם מספיק חללים, מקום אידיאלי לנתק את העובדים ליום שלם
קריאה:
הפוך, פה לא צפון ולא דרום
יצחק פינדרוס:
יש להם קוראת בקפה שמעדכנת אותם מה הולך להיות
מושיקו:
אם אתה שואל אותי אם זה יקרה? אני בספק אם זה יקרה
קריאה:
מי יכול לחשוב על זה היום?
יצחק פינדרוס:
אני לא יודע
יצחק פינדרוס:
 צריך איזו קוראת בקפה
שקלים:
אתם הייתם מהמלונות קורונה הראשונים, נכון?
קריאה:
יש להם שם טוב בנושא הזה
מושיקו:
נמשיך לאולם, אנחנו נעבור דרך השטחים הציבוריים
עמוס תשובה:
המתחם מתחם שקט
עמוס תשובה:
 כל הפרגודים מסודרים כאן, אלה עמדות טיפול
עמוס תשובה:
 נפגשים, פרטני, בין מטפל ומטופל, בין אם זה משפחה
שקלים:
טיפול רגשי?
עמוס תשובה:
טיפול פסיכולוגי
עמוס תשובה:
 בהתחלה היו פה 500 מתנדבים מהשירות הפסיכולוגי שהגיעו והחלו לעבוד פרטנית עם אנשים
עמוס תשובה:
 בהמשך בנינו מערך שיש בו רישום, יש קשר, אלה שעוד לא הגיעו אליהם, אלה שלא יצאו מהחדרים
יצחק פינדרוס:
אלה עדיין מתנדבים? בדיוק דיברתי על זה עם - - -
עמוס תשובה:
 המהלך שנוצר בעזרת שלומית צפריר, אני לא יודע אם היא נמצאת פה, היא פסיכיאטרית ומנהלת בתל השומר
יצחק פינדרוס:
משרד הבריאות מנהל את המערך?
עמוס תשובה:
כן, חוסן מנהל את המערך
עמוס תשובה:
 זה אותו משרד הבריאות
יצחק פינדרוס:
חוסן של משרד הבריאות, שמשרד הרווחה שותף?
עמוס תשובה:
בדיוק
עמוס תשובה:
 חוסן לקחו את כל המטופלים שיכלו להתחייב לתקופה ממושכת יותר, קלטו אותם אליהם והם נמצאים תחת הפיירול שלהם, הם משלמים להם
עמוס תשובה:
 יש כרגע 80 מטופלים שנמצאים באופן קבוע ומקבלים טיפול כאן במקום
עמוס תשובה:
 אנחנו אמורים לבנות עוד שלושה מבנים סגורים כאלה
יצחק פינדרוס:
איזה חוסן אחראי? החוסן שלכם של המועצה האזורית?
עמוס תשובה:
כן, חוף אשקלון
יצחק פינדרוס:
זאת אומרת, החוסן של המועצה האזורית נמצא פה?
עמוס תשובה:
נכון
יצחק פינדרוס:
מנוהל על ידי משרד הבריאות?
עמוס תשובה:
בדיוק, מנהלים את האירוע
עמוס תשובה:
 יש לנו כיתת אומנות, מתנהל שם מפגש עכשיו
עמוס תשובה:
 ניתן לראות אותה, היא כיתה מוצלחת מאוד
קריאה:
אבל הם נמצאים במקומות נוספים, לא?
עמוס תשובה:
מי?
קריאה:
חוסן של המועצה
עמוס תשובה:
חוף אשקלון? ברור
עמוס תשובה:
 בכל מקום שיש מפונים, חוסן לקחו את השליטה והטיפול מתבצע תחתם
עמוס תשובה:
  בהמשך יש גם טיפולים הוליסטיים
יצחק פינדרוס:
בהמשך למה שהוא שאל, איך חוסן של המועצה האזורית מתנהלת מול זה? הרי אין כוח אדם בחוסן
עמוס תשובה:
יש פה עו"ס ועובד רווחה צמודים
יצחק פינדרוס:
שנמצאים פה מטעם חוסן?
עמוס תשובה:
נמצאים במלון מטעם חוסן
עמוס תשובה:
 הועסק, מועסק, נמצא פה, מתכלל ומתפעל את כל האירוע
עמוס תשובה:
 כרמלה לא נמצאת פה היום, אבל כרמלה מהרווחה, כרמלה - - -
יצחק פינדרוס:
כרמלה היא רווחה מאיפה? של מטה יהודה?
קריאה:
זאת אומרת, הוא פה קבוע ובמידת הצורך - - -
קריאה:
לא, של מחוז ירושלים
יצחק פינדרוס:
מחוז ירושלים, לכן שאלתי אותו
קריאה:
אני רוצה להבין
קריאה:
 הוא נמצא פה ובמידת הצורך הוא אומר "אני צריך X אנשים ומנתב אותם לכל מקום"?
עמוס תשובה:
 היום הסיטואציה כיום היא שיש מטופלים, יש להם מטפלים, מתואמות פגישות, המקום משמש יותר כאכסניה לטיפולים
עמוס תשובה:
 כל מי שרוצה מעבר לבוא ולהיפגש, נמצאים פה נציגים שקולטים אותו, רושמים אותו, מתאימים לו מטופל
קריאה:
מזמן להם את אותם האנשים לכאן
עמוס תשובה:
 כרמלה יצרה פה מערך - - -
יצחק פינדרוס:
אבל היא ממחוז ירושלים?
עמוס תשובה:
כן
עמוס תשובה:
 אבל היא הייתה צמודה אלינו מהיום הראשון ועשתה עבודת קודש
יצחק פינדרוס:
אבל עכשיו זה מתנהל על ידי חוסן של המועצה האזורית?
עמוס תשובה:
כן, היא העבירה מקל
קריאה:
באיזה קשיים הם נתקלים?
קריאה:
בואו נמשיך בתוך האולם
קריאה:
      (מפגש סיכום במלון יערים – מעלה החמישה)
יצחק פינדרוס:
אבקש מהמארח שלנו, ראש המועצה, לפתוח
קריאה:
מי שמדבר, שם ותפקיד לפרוטוקול
קריאה:
 יש לנו פרוטוקוליסט
ניב ויזל:
ניב, ראש מועצת מטה יהודה
ניב ויזל:
 בוקר טוב לכולם
ניב ויזל:
 ברוכים הבאים לכל הנציגים מכל הכנסת, הוועדות, משרדי הממשלה
ניב ויזל:
 ברוכים הבאים למעלה החמישה
ניב ויזל:
 מטה יהודה היא המועצה הגדולה בארץ – מעל 60,000 תושבים
ניב ויזל:
 מפרוץ המלחמה, מאז השבת הנוראית, אנחנו עובדים בחירום סביב השעון
ניב ויזל:
 קלטנו 3,300 מפונים רק במועצה שלנו, רובם ככולם נמצאים במלונות שלנו
ניב ויזל:
 אתם תסיירו היום – ביערים במעלה החמישה, תהיו בנווה אילן, כרמים, צובה, נכון? זה התכנון להיום
ניב ויזל:
      הזמנו לפה את זה האנשים שעובדים בחודשים האחרונים בכל המלונות, אז נמצאים פה אתכם נציגי המועצה ונציגי המפונים גם מהמלונות שלא תהיו בהם, למשל בית מאיר שמתארחים שם אנשים משדרות, משורש את דויד, גם כן משדרות, יד השמונה שיש שם מפונים משדות נגב
ניב ויזל:
 אתם תראו גם כמובן בנווה אילן, רמת רחל יושבים פה מדורות, תמי מדורות, קיבוץ דורות נמצא ברמת רחל
ניב ויזל:
 אנחנו מלווים הרבה מאוד מפונים
ניב ויזל:
 ההבדל בינינו לבין אחרים – אילת או ים המלח, שאצלנו הם לא במקום אחד, הם מפוזרים על 550,000 דונם
ניב ויזל:
     זאת אומרת, לא בונים בית ספר אחד שמתאים לכל האזורים, כמו שראיתם אני מניח בים המלח או במקומות אחרים
ניב ויזל:
 פה כל אזור צריך להשתלב בבתי הספר שלנו במקומות שלנו, וכך נעשה גם עם זיקים ונתיב העשרה שנציגיהם נמצאים פה במלון יערים, וכך נעשה עם מבקיעים שלומדים בנירים ועין-כרם
ניב ויזל:
 בעשר השנים  האחרונות מועצה אזורית מטה יהודה רגילה לאירוח העוטף
ניב ויזל:
     הקשר עם גדי ירקוני באשכול, ואם אינני טועה גם קיבוץ ארז ושאר הקיבוצים בשער הנגב – היינו מקבלים אותם לקליטה כשקורים דברים באוטומט, על פי רח"ל
ניב ויזל:
 קרו דברים גם בצוק איתן, לאחר מכן בכל הסבבים, ידענו לקבל פה באוטומט ולכן הקליטה מבחינתנו הייתה מהירה
ניב ויזל:
 אנחנו מכירים ויודעים לעשות את זה
ניב ויזל:
 שוב, אצלנו זה מורכב מאוד כי זה מרמת רחל עד נווה אילן, איפה שתהיו, צובה, וכל אזור הוא אזור אחר וצריך להתאים לכל אחד את החליפה שלו
ניב ויזל:
     אנחנו כמועצה שמנו מנהל מטעם הרשות בכל מלון
ניב ויזל:
 בכל מלון שלנו יש מנהל מטעם הרשות שעובד כל הזמן עם מספר שתיים שלו
ניב ויזל:
 הקשר של המועצה הוא קשר ישיר עם בן אדם שזמין כל היום, הוא גם הקשר אתכם עם כל מי שנמצא במלונות, אם זה – רווחה, חינוך, יודעים מי האנשים, יחד עם מנהל המלון ובהתחלה עם מנהל המתקן מטעם פיקוד העורף
ניב ויזל:
 במלון למפונים הייתה מנהלת לכל מקום ולכל מתקן
ניב ויזל:
 מההתחלה עבדנו בשיטה זו ועד רגע זה
ניב ויזל:
     בנוסף, גם במטה יהודה אנחנו צריכים לנהל שגרת חירום
ניב ויזל:
 המועצה היא מועצה גדולה, יש לנו 24 בתי ספר במועצה, חלקם מוגנים וחלקם כלל לא ממוגנים
ניב ויזל:
 היינו צריכים לחשוב איך מפעילים את בתי הספר הלא מוגנים
ניב ויזל:
 אם פיקוד העורף נמצאים פה, אין לנו בית ספר אחד שהוא הכי מוגן שיש
ניב ויזל:
 אין לנו לאן לפנות
ניב ויזל:
 נאלצנו לסגור בתי ספר ללא קשר למפונים
ניב ויזל:
 גם המועצה חטפה הרבה, היו טילים והאזור היה צהוב בכל התקופה הראשונית
ניב ויזל:
      נאלצנו לחבר בין בתי הספר שלנו והתחלנו במודל של "בית ספר קולט בית ספר", בית ספר יסודי ממוגן קולט בית ספר לא ממוגן
ניב ויזל:
 עשינו כך בכל האזורים בכל מטה יהודה וכשהזמן עבר והפכנו להיות ירוקים, התחלנו לפזר בחזרה, לבנות איפה שצריך מבנים מוגנים ולהיכנס לכל מיני בתי ספר חליפיים
ניב ויזל:
 עד לרגע זה יש לנו מאות ילדים שלא יכולים לחזור לבתי הספר שלהם ולומדים בבתי ספר חליפיים מכיוון שקיים שם מיגון
ניב ויזל:
     המועצה שלנו היא הענפה של פיקוד העורף
ניב ויזל:
 זאת אומרת, אנחנו "מארחים" עוד 500-300 חיילים כל יום שנמצאים אצלנו במועצה והחיים המשותפים הם לא פשוטים
ניב ויזל:
 במטה יהודה יש לנו קשר, מסובך להסביר כי זה לא כמו במקום אחר, שלוש תחנות משטרה שייכות אלינו, אצלנו פיקוד העורף מחולק לאזורים, אז אנחנו בקשר יומיומי עם כל נושא הביטחון
ניב ויזל:
 אם נמצאים פה אנשים מהתחום, אנחנו בקשר טוב גם עם תחנות הראל ומוריה בירושלים, תחנת מטה יהודה
ניב ויזל:
 פיקוד העורף, מג"ב וגם המשטרה, לא פשוט, ואנחנו בקשר יומיומי, מצוין וטוב עם כולם כל הזמן
ניב ויזל:
      את נושא העבודה של תקומה ואיך עובדים מול היישובים בעוטף – אשאיר למישהו אחר
ניב ויזל:
 יש לי הרבה להגיד גם על זה כי ההתחלה הייתה מאוד לא מסודרת, חלק מהישובים הגיעו לפה לא דרכי, אלא דרך המועצה, לפעמים דרך קשרים אישיים, לפעמים הגיעו ולאחר מכן נודע לנו וזו טעות
ניב ויזל:
 טעות שלאחר מכן קשה מאוד לסדר אותה, אי אפשר לשגע את האנשים שעברו מה שהם עברו, והיום צריכים להעביר אותם למקומות נוספים, זה לא נורמאלי
ניב ויזל:
 גם נושא החינוך נפגע מאחר שלא תמיד יש את מוסדות החינוך הנכונים לאותם האנשים
ניב ויזל:
 עם קצת מחשבה היה אפשר לעשות זאת אחרת
ניב ויזל:
      לצערי, לאחר עשרות טלפונים שלי, זה לא תמיד עוזר
ניב ויזל:
 הם באים וצריך לטפל בהם כמו שצריך וחבל, חבל להסיע את החבר'ה שעה נסיעה לבתי ספר אחרים ומקומות, כשהיה ניתן לפתור זאת
ניב ויזל:
 גם חבל שהמדינה תוציא כסף רב על עוד ועוד קראווילות כי אין חשיבה
ניב ויזל:
 אני אומר לכם פה, לא חושבים
ניב ויזל:
 אין לי בעיה שיצטטו אותי, אני מדבר עם כולם, לא חושבים
ניב ויזל:
 אנחנו עושים הכי טוב שאפשר, כל מי שיושב פה בשולחן, גם משרדי הממשלה עושים את המיטב
ניב ויזל:
 אבל יש להפעיל יותר חשיבה
ניב ויזל:
      לא לשווא התאמנו על זה עשר שנים עם רח"ל ובסוף כשמגיעים לנקודה, זה לא שווה, בזבזנו – זמן, כסף, ואת זמננו בלבצע תרגילים כי בסופו של דבר הכל קורה הפוך
ניב ויזל:
 בדיוק הפוך ולא כמו שצריך
ניב ויזל:
 אני אומר לכם פה, ממש לא כמו שצריך
ניב ויזל:
 עם קצת שכל ודיבור עם ראשי רשויות, הייתם מבינים שניתן היה לפתור את הדברים ולחסוך בכסף, זמן, תסלחו לי, אבל אני מרגיש התשה גם בשם המפונים
ניב ויזל:
      דבר אחרון, אין התייחסות מספקת לקהילות
ניב ויזל:
 כשמגיעה לכאן קהילה, צריכה להיות קהילה
ניב ויזל:
 בתור מי שעסק בנושא ב-30 השנים האחרונות, צריך לדעת להחזיק קהילות
ניב ויזל:
 הקהילות האלו לאט-לאט יתחילו להתפרק כי אי אפשר לשים 20 מפה, 40 מפה, 30 מפה, 50 מפה, ולצפות שהדברים יעבדו
ניב ויזל:
 הן לא יוכלו להחזיק את עצמן כמו שצריך בכל מיני מקומות במדינת ישראל כשהן לא ביחד, כשלא מדברים איתן ביחד, זה לא טוב להן ולא טוב להמשך
ניב ויזל:
     דיברתי מספיק
ניב ויזל:
 אני מאחל לכם סיור מעניין
ניב ויזל:
 אנחנו כמטה יהודה עושים את הכל על מנת לתת את המיטב, מנסים לעזור
ניב ויזל:
 לא הזכרתי כסף, אין לי מילים להגיד לכם ולספור את כמות הכסף שהמועצה הוציאה מתקציבה, בשבועיים הראשונים, לא שאלנו מה נקבל, לא עניין אותנו
ניב ויזל:
 קודם כל לעזור, להוציא ולתת
ניב ויזל:
 אני מקווה שהמדינה תדע גם להחזיר
ניב ויזל:
      אני מדבר בשמי ואני בטוח שגם בשם ראשי רשויות אחרים, אני לא מתמודד לעוד קדנציה, ואני לא מפחד לדבר, לא מעניינת אותי הפוליטיקה
ניב ויזל:
 כשזה לא מתפקד – זה לא מתפקד
ניב ויזל:
 כשזה מתפקד – צריך להגיד מילה טובה
ניב ויזל:
 אגיד שמשרד החינוך בשלב מסוים ובאופן די מהיר הגיע לפה והתעשת, גם משרד הרווחה ומשרדים נוספים, יש לי גם מילים טובות להגיד
ניב ויזל:
      מצד שני, תשתפו את ראשי הערים, ראשי המועצות בזמן
ניב ויזל:
 דברים רבים היו נמנעים
ניב ויזל:
 גם בקשרים בין ראשי מועצות לראשי מועצות אחרים, כדי שנוכל לדבר, אנחנו יודעים לדבר, להבין, על מנת שלא יגיעו לבית המלון ללא ידיעתי, ואני אדע על זה רק ביום למחרת
ניב ויזל:
 כל מיני דברים הזויים שקורים שלא קרו בשבועיים הראשונים
ניב ויזל:
      לממשלה היה מספיק זמן להתעשת, חלק מהמשרדים התעשתו מהר וחלקם פחות
ניב ויזל:
 בכל מקרה, מסתכלים קדימה וצריך לעזור וטוב שאתם פה
ניב ויזל:
 תודה על הביקור ואני מקווה שזה יעזור לכולם
ניב ויזל:
 תודה רבה
יצחק פינדרוס:
 מטרת הסיור היא לשמוע מה הם הפערים שעדיין קיימים
יצחק פינדרוס:
 הוועדה כבר במשך שבועיים-שלושה נמצאת בסיורים, ישיבות ושאלות למפונים
יצחק פינדרוס:
 נרצה לשמוע מנציגים שנמצאים פה ומהנציגים שהגיעו ממלונות אחרים, מה הם הנושאים שעדיין קיימים בהם פערים, גם בנושאים ממשלתיים וגם בנושאים אחרים
יצחק פינדרוס:
 כל הנושאים שאתם מרגישים שקיימים בהם פערים
יצחק פינדרוס:
 נציגי המפונים, מי שרוצה לדבר
תמי:
בוקר טוב
תמי:
 שמי תמי, נציגת קיבוץ דורות
תמי:
 ראשית, ברצוני לחזק את דבריו של ניב
תמי:
 מועצה אזורית מטה יהודה היא לא סתם מועצה אזורית כמו שהוא תיאר אותה, אנחנו ראינו את זה מהצד השני – כיישוב מפונה
תמי:
 התפקוד של מועצה אזורית מטה יהודה הוא בלתי רגיל
תמי:
 חשוב מאוד שזה ייאמר ושתבינו
תמי:
 זו מועצה אזורית קולטת והיא עושה את עבודתה לעילא ולעילא
תמי:
 ראינו זאת מהרגע הראשון שהגענו
תמי:
 המעטפת שקיבלנו, התמיכה שקיבלנו, מקבלים עד רגע זה ונקבל עד היום האחרון שנשהה במלון רמת רחל, זה משהו שמאפשר לנו לתפקד בתוך הסיטואציה הלא אפשרית הזו ולשמר את קהילתנו אחידה
תמי:
 מה שקורה ומה שניב תיאר כרגע, זה התפרקויות של קהילות
תמי:
      אנחנו מסוגלים לעשות זאת בזכות התמיכה והמעטפת שמטה יהודה מעניקים לנו, וזה לא מובן מאליו
תמי:
 אנחנו באופן אישי מעריכים זאת מאוד וזה מאפשר לנו להמשיך לתפקד ולתת לציבור שלנו את מה שהוא צריך
תמי:
      יש שני גורמים שמטרידים מאוד קהילה שעזבה את ביתה, והיא רוצה לחזור חזרה ביום שאחרי
תמי:
 שני הגורמים המדוברים – מרכיבי ביטחון שלתוכם נכנסת תחושת הביטחון, והדבר הנוסף הוא חינוך
תמי:
 בלעדיהם לא ניתן לחזור הביתה
תמי:
 בכוחות משותפים הקמנו מערכי תמיכה לחינוך שלנו פה ברמת חייל, זה פועל מצוין מגיל לידה ועד כיתה יב'
תמי:
      אבל מחר בבוקר, לכשמדינת ישראל תוריד את הגרדום, נצטרך לחזור הביתה
תמי:
 ואז מה נעשה? אין לנו בית ספר
תמי:
 בית הספר שלנו במועצה האזורית שער הנגב לא עומד להיפתח
תמי:
 מרכז החינוך שלנו לא יתקיים אולי עד שנת הלימודים הבאה
תמי:
 עד היום לא התחילו לבנות לנו מערך חלף, אין לנו בית ספר שיקלוט את ילדינו כשיחזרו הביתה
תמי:
 אותו דבר מערך הביטחון, לא התחילו לשקם אותו
תמי:
 מה עם – גדרות, שערים ומצלמות? הדברים הכי פשוטים שבן אדם צריך על מנת להרגיש בטוח בתוך ביתו והוא לא יכול
תמי:
      אנחנו קיבוץ ש-50% מבתי האב שלו אינם ממוגנים
תמי:
 אולי מישהו יוכל להסביר לי איך משפחה עם ילדים צעירים תחזור הביתה כשאין לה ממ"ד בבית? אלו דברים שממשלת ישראל ומשרדי הממשלה צריכים לקחת בחשבון
יצחק פינדרוס:
 את מנסה להגיד שאתם נמצאים בין ארבע לשבע?
קריאה:
הם דרומית לשדרות
יצחק פינדרוס:
אחרי השבע ונושא בית הספר
יצחק פינדרוס:
 ניסיתי להבין
תמי:
לי זה מאוד ברור
תמי:
 אני אסביר למי שלא ברור לו
יצחק פינדרוס:
צריך להבין איפה אתם
תמי:
אנחנו קיבוץ של 7
תמי:
2 ומדינת ישראל לא מתייחסת ליישובים מעל שבעה קילומטרים, מבחינתם הם לא קיימים בכלל
תמי:
 הם מתייחסים אליהם כמו 6 באוקטובר
תמי:
 תפיסה זו חייבת להשתנות
שקלים:
על כמה בתים מדובר?
קריאה:
167 בתים
שקלים:
167 שחסר בהם מיגון?
קריאה:
סך הכל ביישוב
יצחק פינדרוס:
הוא שואל כמה זה 50%?
קריאה:
כמה זה 50%? יש לנו כ-200 ומשהו בתי אב
תמי:
תודה ניב שאפשרת לי להסביר איפה אנחנו נמצאים
תמי:
 זה מאוד משמעותי
תמי:
 צריך לראות איך הקונספציה משתנה, איך החשיבה המדינית משתנה
יצחק פינדרוס:
תקומה ישבו אתכם?
תמי:
לא, אנחנו לא בתקומה
תמי:
 אנחנו לא בתקומה כי אנחנו 7
תמי:
2
תמי:
 אבל מרכז החיים שלנו, במועצה האזורית שער הנגב, הוא ב-4-0, איפה ילדיי ילמדו? איפה אקנה את מוצרי המזון שלי? ולאיזה רופא אני אלך אם הכל סגור? זה משהו שאתם צריכים לשים על השולחן, להבין שמאחורי המספרים החותכים האלו של השבע, ארבע, יש אנשים, ויש צרכים שהם צרכים בסיסיים שכל אדם במדינת ישראל זכאי לקבל אותם
תמי:
 זו לא זכות, זו חובה שלכם להעניק אותם לנו
תמי:
 אני מקווה שהצלחתי להעביר את המסר
תמי:
 תודה רבה
יצחק פינדרוס:
אחרי שאנחנו שומעים את ירקוני בנושא הזה, באופן יומיומי כמעט, זה יהיה - - - אם לא הצלחת להעביר את המסר
יצחק פינדרוס:
 גדי ירקוני מדבר על זה יומיום
תמי:
גדי ירקוני - - -
יצחק פינדרוס:
 עוד מישהו מנציגי המתנדבים? נתיב העשרה, כן
סמדר שמילוביץ:
אם דורות הוא 7
סמדר שמילוביץ:
2, למי שלא יודע נתיב העשרה הוא אפס
סמדר שמילוביץ:
 הגדר שלנו היא חומה, היא גדר הגבול והיא מורחקת מהבתים 150 מטרים
סמדר שמילוביץ:
 קודם כל, אני מצטרפת לכל מה שאמרה נציגת דורות שאני לא זוכרת את שמה
סמדר שמילוביץ:
 יש לנו בעיה זהה, כל נושא החינוך שלנו
סמדר שמילוביץ:
 במועצה האזורית חוף אשקלון אנחנו חמישה יישובים צמודי גדר בעוטף, בית הספר שלנו שהוא מיסודי עד יב' נמצא ביד מרדכי, קילומטר מהגבול
סמדר שמילוביץ:
      אבל אני כאן פונה אליכם בנושא אחר
סמדר שמילוביץ:
 הקהילה שלנו מונה 300 משפחות, 320 ילדים, הקהילה רב גילאית
סמדר שמילוביץ:
 שליש – הם המייסדים, הבוגרים, החקלאים
סמדר שמילוביץ:
 שליש נוסף שהוא דור ההרחבה הראשונה שלנו – אלו בנים שחזרו ויש להם כבר ילדים אחרי צבא, ויש את ההרחבה השנייה – עם הילדים הצעירים יותר בגילאי בית ספר
סמדר שמילוביץ:
 לכל אחד מהגילאים יש צרכים אחרים
סמדר שמילוביץ:
 אנחנו כהנהגה צריכים לענות על כל הצרכים של כולם
סמדר שמילוביץ:
      הקהילה שלנו היא קהילה נפלאה וחזקה
סמדר שמילוביץ:
 כיום היא מפוזרת בשני בתי מלון ובבתים פרטיים בכל הארץ
סמדר שמילוביץ:
 נתיב העשרה רוצה לחזור הביתה, אבל יש לנו תנאי אחד – ביטחון
סמדר שמילוביץ:
 אני פונה לכולכם, ביטחון
סמדר שמילוביץ:
 מתחילים לשמוע בחדשות על הפוגה וחזרתם של השבויים, אני רוצה שהם יחזרו, אבל אני רוצה שהמטרה שהמדינה הציגה בפנינו – חיסול החמאס, תמשיך
סמדר שמילוביץ:
 אנחנו רוצים ביטחון ואתם צריכים לתת לנו ביטחון
סמדר שמילוביץ:
 אנו דורשים שהילדים שלנו יהיו בטוחים וימשיכו להסתובב חופשי בנתיב העשרה ולחיות את חייהם הנפלאים
סמדר שמילוביץ:
 אני דורשת שאתם תשמיעו את הקול שלנו בכל המקומות במדינה שאליהם תגיעו
סמדר שמילוביץ:
     למה אני מתכוונת כשאני אומרת "ביטחון"? ביטחון זה שטח מפורז, חיסול החמאס
סמדר שמילוביץ:
 זה לא המקום, אבל נדבר על זה בפרטי פרטים
סמדר שמילוביץ:
 אני רוצה שתשמיעו את קולנו בכל מקום שתלכו
סמדר שמילוביץ:
 נתיב העשרה תחזור, אם בעוד חצי שנה או שנה, ייקח זמן לאחד את הקהילה, אבל התנאי הוא ביטחון
סמדר שמילוביץ:
 קחו את זה ותעזרו לנו להשמיע את קולנו
עמוס תשובה:
היי
עמוס תשובה:
 עמוס, מזיקים
עמוס תשובה:
 אני לא רוצה לחזור על מה שנאמר, אבל ארצה לחזק את דבריו של ניב וכן לדבר על הצורך בוודאות
יצחק פינדרוס:
מבחינת קילומטרים, תיתן לנו מיקום במפה
עמוס תשובה:
זיקים היא 1
עמוס תשובה:
3 קילומטר מהים שזה הגבול, אזור החדירות הכי בעייתי עבור זיקים, ו-2
עמוס תשובה:
3 מהגדר
עמוס תשובה:
 אצלנו המשיכו להתקיים חדירות נוספות גם כשהאירוע כביכול נגמר ב-8 באוקטובר, זיקים המשיכה לחוות חדירות נוספות של מחבלים מהים עד 11-12 באוקטובר
עמוס תשובה:
 למה אני מתכוון מבחינת וודאות? אני מתכוון לנושא של רציפות
עמוס תשובה:
 רציפות בנושא החינוך, לא ברור איך התהליך הולך להתקיים למרות שכבר ביום הרביעי שר החינוך היה פה ונתן מענים ברורים מאוד, אבל מה זה אומר שהילדים שלנו יקבלו מענה פרטני? מה זה אומר שהם יקבלו מענה בנושא הבגרויות?
יצחק פינדרוס:
- - - כרגע כי את זה גם הציף ראש מועצת מטה יהודה
יצחק פינדרוס:
 כשמשרד החינוך מנהל פה מערך בית ספר, מול מי הוא עובד? מול ראש המועצה שלכם או מול ראש מועצת מטה יהודה? הבנתי מראש המועצה שהוא לא עובד מולו
יצחק פינדרוס:
 עם מי משרד החינוך מתקשר? כשמשרד החינוך מקים בית ספר לזיקים, עם מי הוא מתקשר?
ניב ויזל:
משרד החינוך עובד איתנו באופן ישיר על כל דבר
יצחק פינדרוס:
אבל אמרת - - - לא תיאמה איתך את הדבר הזה, כי זו המדינה
ניב ויזל:
דיברתי על כל כלל המפונים
ניב ויזל:
 יש פה ישוב שלם, 500 איש משדרות שנמצאים בבית מאיר
יצחק פינדרוס:
אבל משרד החינוך - - - אני מנסה להבין
ניב ויזל:
משרד החינוך, לי אין תשובות לדוגמה להפרדה בחינוך יסודי לדתיים
ניב ויזל:
 אין לי בתי ספר כאלו בכלל
יצחק פינדרוס:
משרד החינוך מתקשר איתך?
ניב ויזל:
הוא מתקשר איתי, אבל הכתובת היא איתי וגם עם ראש המועצה של חוף אשקלון
עמוס תשובה:
לא על זה אני מדבר
יצחק פינדרוס:
איפה - - -
ניב ויזל:
בהגעה לכאן, חלקם הגיעו מסודר ורובם הגיעו לא מסודר וזה יצר בעיות
ניב ויזל:
 אמרתי שעכשיו צריך להסתכל קדימה
עמוס תשובה:
זה לא הפער ואני רוצה להסביר את הפער
עמוס תשובה:
 הפער הוא שאנחנו לומדים כרגע בבתי ספר, יש מענה, עוטפים ומחבקים אותנו והכל בסדר
יצחק פינדרוס:
לומדים בבית ספר של המועצה האזורית?
עמוס תשובה:
 זה באיזשהו שלב ייעצר, ייקטע
עמוס תשובה:
 איך הילדים האלו יעברו שוב את הטקט הזה? מה הולך לקרות איתם? מתי הוא ייגמר? הוא ייגמר ביוני כשתיגמר שנת הלימודים? הוא ייגמר במרץ באמצע ויעשו להם מעבר נוסף? הטלטלה הרגשית שהציבור עובר היא לא - - -
יצחק פינדרוס:
הגברת מדורות שהציגה, תמי הציגה אתגר של דורות, אתגר - - - שוב ושוב, והוא אתגר שצריך לטפל בו
יצחק פינדרוס:
 אני לוקח על עצמי להיכנס לנושא, אני אדבר עם מנהלת הוועדה לאחר מכן, יכול להיות שנעשה ישיבת מעקב בוועדה עם תקומה על הנושא, לראות מה הם עונים כי בסוף תקומה אחראית על בית הספר שלך ולא על הישוב שלך, וצריך לפתור זאת איכשהו
יצחק פינדרוס:
 את זה הבנתי, זה אתגר אחד
יצחק פינדרוס:
      התשובה אצלך היא של תקומה
יצחק פינדרוס:
 זאת אומרת, במסגרת ההתנהלות מול תקומה, ההחלטה שאתם תצטרכו לקבל כיישוב ויעשו את זה כיישוב, כמו שתיארו את זה בנתיב העשרה, עושים שולחנות עגולים ומתקבלות החלטות
יצחק פינדרוס:
 כל ההחלטות שיתקבלו יהיו חלק מהאתגרים שתקומה יצטרכו להתמודד איתם
יצחק פינדרוס:
 כך זה אמור לעבוד
יצחק פינדרוס:
 כשאתם יושבים עם תקומה, הם שואלים אותך מה תרצה לעשות אחרי 31 בדצמבר ואומרים לך אם אתה עובר לתל אביב המשמעות היא בחינוך כך, ברווחה כך, בבריאות כך וזה כך
עמוס תשובה:
השאלה אם אתם יודעים מה האופציות?
יצחק פינדרוס:
תלוי בכם, כל האופציות פתוחות
יצחק פינדרוס:
 סליחה שאני אומר, אתה במצב הרבה יותר טוב ממה שקורה בדורות
יצחק פינדרוס:
 תקומה אומרים לך שאתה יכול לקבל החלטה
יצחק פינדרוס:
 היינו בסיור וועדה בים המלח, יש קיבוצים בים המלח שקיבלו החלטה שהם נשארים שם עד סוף שנת הלימודים
יצחק פינדרוס:
 בנו להם בית ספר בים המלח, ההחלטה היא שהם נשארים שם
יצחק פינדרוס:
 תקומה מקבלים את ההחלטה
יצחק פינדרוס:
 לכן אני אומר שאם בסופו של דבר יישארו פערים תוכלו תמיד לחזור לוועדה
יצחק פינדרוס:
 ממשלת ישראל הקימה מנהלת מתקציב כמעט בלתי מוגבל, במושגים תקציביים כמעט בלתי מוגבל, שאומר שכל פתרון שיושבים איתכם עליו ובתוך הפתרון הנושא של החינוך, הרווחה, - - -
עמוס תשובה:
כל ההחלטות כמו כמה זמן מקומות העבודה הולכים להיות משופים, כמה זמן המדינה תעניק מענקי דיור?
עמוס תשובה:
אנשים לא יכולים לחזור לעבודה, זה קשה
עמוס תשובה:
 כל הדברים הללו זו מנהלת תקומה?
יצחק פינדרוס:
זה במסגרת השיקולים
יצחק פינדרוס:
 שוב, כשאתה יושב מול מנהלת תקומה וכל האופציות נפתחות, כל הדברים צריכים להיכלל בתוך החשבון
יצחק פינדרוס:
 לאחר מכן מנהלת תקומה חוזרת, לצורך העניין חסר לה משהו בנושא התעסוקה, היא אומרת "קיבלנו החלטה שהאנשים נשארים במטה יהודה והמשמעות היא הקמת בית ספר"
יצחק פינדרוס:
 זהו בדיוק תפקידה של מנהלת תקומה ולכן יושבים בתוכה מספר משרדי ממשלה
יצחק פינדרוס:
 כך זה אמור לעבוד, אם הכל יעבוד, גם רח"ל היה אמור לעבוד בדרך מסוימת
יצחק פינדרוס:
כך זה אמור לעבוד
דוד סיינוק:
תודה רבה
דוד סיינוק:
 דוד סיינוק משורש
דוד סיינוק:
 אני מהקולטים, לא מהמפונים
דוד סיינוק:
 למחרת הפיגוע קלטנו מתפנים, אנשים שהגיעו אלינו דרך תושבי המושב
דוד סיינוק:
 יש לנו כפר נופש, פתחנו אותו וקלטנו בסביבות 100 אנשים בודדים, רובם משדרות
דוד סיינוק:
 אני חושב שבעזרת המועצה והמשרדים התארגנו די טוב
דוד סיינוק:
 שאלתי את האנשים שמתאכסנים אצלנו אילו בעיות הם רוצים להביא לוועדה
דוד סיינוק:
 יש אצלנו משפחות שנוסעות כל יום לעבוד בשדרות, משאירים את הילדים אצלנו במסגרות החינוך שאורגנו ונוסעים בבוקר לעבוד בשדרות